Blaze7451/Wiki-th-20250601 huggingface dataset:
จอห์น เทมเปิลตัน

เซอร์จอห์น มาร์ค เทมเปิลตัน (Sir John Marks Templeton; 29 พฤศจิกายน ค.ศ. 1912 — 8 กรกฎาคม ค.ศ. 2008) เกิดที่สหรัฐอเมริกา เป็นทั้งนักลงทุน, นักธุรกิจ และ นักการกุศลชาวอังกฤษ

**ประวัติ**
จอห์น มาร์ค เทมเปิลตัน เป็นทั้งนักลงทุนและผู้จัดตั้งกองทุนรวม เขาเกิดในเมืองวินเชสเตอร์ รัฐเทนเนสซี และได้เข้าเรียนที่มหาวิทยาลัยเยล รวมถึงได้รับเลือกเป็นสมาชิกสมาคมคมอีลิฮู เขาหาเงินทุนในส่วนค่าเล่าเรียนของเขาจากการเล่นไพ่โป๊กเกอร์ ซึ่งเป็นเกมที่เขามีความชำนาญ เขาสำเร็จการศึกษาใน ค.ศ. 1934 ด้วยผลการเรียนใกล้อันดับต้นๆของชั้น เขาเข้าเรียนที่มหาวิทยาลัยออกซฟอร์ด ในฐานะนักเรียนทุนโรเดส และได้รับศิลปศาสตรมหาบัณฑิตทางกฎหมาย
เทมเปิลตันแต่งงานกับ จูดิธ โฟล์ค ใน ค.ศ. 1937 และทั้งคู่มีลูกสามคน ซึ่งได้แก่ จอห์นจูเนียร์, แอนน์ และ คริสโตเฟอร์ ทั้งนี้ จูดิธได้เสียชีวิตใน ค.ศ. 1951 เนื่องด้วยอุบัติเหตุทางมอเตอร์ไซค์ และเขาได้แต่งงานอีกครั้งกับ ไอรีน เรโนลส์ บัตเลอร์ ใน ค.ศ. 1958 ซึ่งเธอได้เสียชีวิตใน ค.ศ. 1993
เขาเป็นสมาชิกตลอดชีวิตของคริสตจักรเพรสไบที และทำหน้าที่เป็นผู้อาวุโสแห่งคริสตจักรเพรสบิเทียเรียนแรกแห่งอิงเกิิลวูด (NJ) เขาเป็นผู้จัดการมรดกในวิทยาลัยศาสนศาสตร์พรินซ์ตัน ซึ่งเป็นวิทยาลัยเพรสไบทีที่ใหญ่ที่สุด เป็นระยะเวลา 42 ปี และทำหน้าที่เป็นประธานร่วม 12 ปี
เทมเปิลตันได้กลายเป็นมหาเศรษฐี โดยเป็นผู้บุกเบิกกองทุนรวมที่มีความหลากหลายทั่วโลก เทมเปิลตันโกรธลิมิเต็ดซึ่งเป็นกองทุนรวมเพื่อการลงทุนของเขา ซึ่งก่อตั้งขึ้นใน ค.ศ. 1954 และเป็นหนึ่งในบุคคลแรกๆที่ลงทุนในประเทศญี่ปุ่นในช่วงกลางทศวรรษ 1960  เขาได้รับการสังเกตว่าทำการซื้อ 100 หุ้นของแต่ละบริษัทด้วยจำนวนเงินที่น้อยกว่า 1 ดอลลาร์สหรัฐ (หรือ 17 ดอลลาร์สหรัฐในปัจจุบัน) ต่อหุ้นและทำเงินกลับคืนมาหลายต่อหลายครั้งในช่วงระยะเวลา 4 ปี
ใน ค.ศ. 2006 เขาได้รับการจัดอันดับ 7 ประสบการณ์ เป็นอันดับที่ 129 ในรายชื่อคนรวยของนิตยสารซันเดย์ไทม์ส เขาได้ปฏิเสธการวิเคราะห์ปัจจัยทางเทคนิคสำหรับการซื้อขายหุ้น หากแต่มีความพึงพอใจกับการวิเคราะห์ปัจจัยพื้นฐานมากกว่า นิตยสาร มันนี่ ใน ค.ศ. 1999 เรียกเขาว่า "ผู้สืบเสาะหุ้นระดับโลกที่ยิ่งใหญ่ที่สุดแห่งศตวรรษ"
เทมเปิลตันได้ประกาศสละสัญชาติสหรัฐของเขาใน ค.ศ. 1964 ด้วยเหตุนี้ ทำให้เขาสามารถหลีกเลี่ยงภาษีเงินได้มากกว่า 100 ล้านดอลลาร์สหรัฐเมื่อทำการขายกองทุนรวมต่างประเทศของเขาออกไป เขาเป็นผู้ถือสองสัญชาติ คือ บาฮามาสกับอังกฤษ และอาศัยอยู่ในประเทศบาฮามาส

**การเสียชีวิต**
วันที่ 8 กรกฎาคม ค.ศ. 2008 เทมเปิลตันเสียชีวิตที่โรงพยาบาลด็อกเตอร์ส ในแนสซอ ประเทศบาฮามาส เนื่องด้วยปอดบวม ตามเวลาท้องถิ่น 12:20 น. ขณะที่เขามีอายุได้ 95 ปี

**ดูเพิ่ม**
 มูลนิธิจอห์น เทมเปิลตัน- รางวัลเทมเปิลตัน

**อ้างอิง**

**แหล่งข้อมูลอื่น**
  John Templeton Foundation-  Sir John Templeton Biography date=2008-07-15  Templeton Foundation-  Obituary of Sir John Templeton in Philanthropy magazine date=2008-09-20 -  God's Venture Capitalist Slate article by David Plotz-  16 RULES FOR INVESTMENT SUCCESS by Sir John Templeton date=2011-11-11 -  Winning in the Stock Market is a hobby date=2012-04-17  by E R Krishna-  The John Templeton Award for Theological Promise A research award funded by the John Templeton Foundation
หมวดหมู่:นักธุรกิจชาวอังกฤษ
หมวดหมู่:เซอร์
เอ็มดีเอ็นเอ

MDNA คือ สตูดิโออัลบั้มลำดับที่ 12 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 26 มีนาคม พ.ศ. 2555

**รายชื่อเพลง**
# Girl Gone Wild
# Gang Bang
# I'm Addicted
# Turn Up the Radio
# Give Me All Your Luvin' (featuring Nicki Minaj & M.I.A.)
# Some Girls
# Superstar
# I Don't Give A
# I'm A Sinner
# Love Spent
# Masterpiece
# Falling Free
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2555
คางคก

ไฟล์:Asian Giant Toad.jpg|thumb|จงโคร่ง (Bufo asper) คางคกในวงศ์ Bufonidae จัดเป็นคางคกที่มีขนาดใหญ่ที่สุดที่พบได้ในประเทศไทย
คางคก เป็นชื่อสามัญของสัตว์สะเทินน้ำสะเทินบกในอันดับกบ (Anura) คางคกมีรูปร่างหน้าตาเหมือนกับกบในวงศ์อื่น ๆ ทั่วไป แต่มีลักษณะพิเศษ คือ มีผิวหนังที่เป็นตะปุ่มตะป่ำ และมีพิษซึ่งอาจร้ายแรงถึงขั้นให้ผู้ที่รับประทานเข้าไปถึงแก่ชีวิตได้
คางคก กระจายออกไปในวงศ์ต่าง ๆ ได้แก่ Bufonidae, Bombinatoridae, Discoglossidae, Pelobatidae, Rhinophrynidae, Scaphiopodidae และ Microhylidae โดยเฉพาะอย่างยิ่งในวงศ์ Bufonidae ที่เป็นที่รู้จักกันเป็นอย่างดี และได้ชื่อว่าเป็น คางคกแท้

**อ้างอิง**

**แหล่งข้อมูลอื่น**

หมวดหมู่:สัตว์แบ่งตามชื่อสามัญ
ลฺหวี่ ต้งปิน

ลฺหวี่ ต้งปิน (p=Lǚ Dòngbīn; ค.ศ. 796–1016) เป็นบัณฑิต กวี และนักเล่นแร่แปรธาตุในช่วงราชวงศ์ถัง ซึ่งได้รับการยกย่องให้เป็นเซียนในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) และมักแสดงภาพว่า เป็นบัณฑิตชาย เหน็บกระบี่กายสิทธิ์ไว้ที่หลัง กระบี่นี้มีอำนาจขับไล่ภูตผีปิศาจ
หมวดหมู่:โป๊ยเซียน
วงศ์อึ่งอ่าง

อึ่งอ่าง หรือ อึ่ง เป็นวงศ์ของสัตว์ครึ่งบกครึ่งน้ำในอันดับกบ (Anura) ใช้ชื่อวงศ์ว่า Microhylidae 
ลักษณะโดยรวมของสัตว์ในวงศ์นี้ คือ ตัวเต็มวัยจะมีสันพาดตามขวางที่เพดานปาก 2-3 สัน และส่วนต้นของท่อลมยืดยาวขึ้นมาที่พื้นล่างของอุ้งปาก มีกระดูกสันหลังหน้ากระดูกก้นกบมี 8 ปล้อง แต่ในบางชนิดจะมี 7 ปล้อง กระดูกสันหลังมีเซนทรัลเป็นแบบอย่างของโพรซีลัสหรือเป็นแบบอย่างของไดพลาสิโอซีลัส ลูกอ๊อดส่วนใหญ่มีช่องปากเล็กและซับซ้อน ไม่มีจะงอยปากและไม่มีตุ่มฟันในปาก ช่องเหงือกมีช่องเดียวอยู่ทางด้านท้ายตัวและในแนวกลางลำตัว กินอาหารแบบกรองกิน แต่ในบางชนิดจะมีฟันและมีจะงอยปาก
มีขนาดลำตัวแตกต่างกันมาก ตั้งแต่ 1 เซนติเมตร จนถึง 10 เซนติเมตร อาศัยทั้งอยู่บนบก, ในน้ำ และบนต้นไม้ ลำตัวมีรูปร่างแตกต่างไปกันหลากหลายตามสภาพแวดล้อมที่อาศัย เช่น ชนิดที่อาศัยบนต้นไม้จะมีส่วนปลายของนิ้วขยายออกเป็นตุ่ม ชนิดที่อาศัยอยู่ในโพรงดินจะมีลำตัวแบนราบและหัวกลมหลิม เป็นต้น มีรูปแบบการผสมพันธุ์ที่หลากหลาย ในบางชนิดมีการอาศัยแบบเกื้อกูลกันกับแมงมุมด้วย โดยอาศัยในโพรงเดียวกัน 

**การจำแนก**
แบ่งออกเป็น 10 วงศ์ย่อย มีประมาณ 64 สกุล พบประมาณ 436 ชนิด โดยชนิดที่พบได้บ่อยในประเทศไทย ได้แก่ อึ่งอ่างบ้าน (Kaloula pulchra), อึ่งอ่างหลังขีด (K. mediolineata) ขณะที่บางชนิดก็นิยมรับประทานกันเป็นอาหาร เช่น อึ่งปากขวด (Glyphoglossus molossus) เป็นต้น
วงศ์ย่อย
*Asterophryinae
*Brevicipitinae
*Cophylinae
*Dyscophinae
*Genyophryninae
*Melanobatrachinae
*Microhylinae
*Otophryninae
*Phrynomerinae
*Scaphiophryninae

**อ้างอิง**

**แหล่งข้อมูลอื่น**
หมวดหมู่:กบ
หมวดหมู่:วงศ์อึ่งอ่าง
อึ่งอ่าง

อึ่งอ่าง หรือ อึ่งยาง เป็นสกุลของสัตว์สะเทินน้ำสะเทินบกจำพวกกบในสกุล Kaloula ในวงศ์อึ่งอ่าง (Microhylidae) วงศ์ย่อย Microhylinae
พบกระจายพันธุ์ในทวีปเอเชีย เช่น เอเชียใต้, เอเชียตะวันออก และเอเชียอาคเนย์ ลักษณะโดยทั่วไป มีผิวหนังมันลื่น มีสีนํ้าตาลลายขาว ขนาดเมื่อโตเต็มที่มีความยาวประมาณ 7 เซนติเมตร มักทําตัวพองเมื่อถูกรบกวน มักร้องเสียงดังเมื่อนํ้านองโดยเฉพาะหลังฝนตกที่มีอากาศเย็นชื้น เสียงร้องดังระงม

**การจำแนก**
ปัจจุบันจำแนกออกได้มีประมาณ 17 ชนิด บางแหล่งข้อมูลยกให้ K. macrocephala Bourret 1942 เป็นชนิดที่ถูกต้อง  ในขณะที่เว็บไซต์สัตว์สะเทินน้ำสะเทินบกโลกถือว่าเป็นชื่อพ้องของชนิด K. pulchra มี 2 ชนิดที่เพิ่งได้รับการอธิบายถึง (เมื่อปี ค.ศ. 2013) และมีอีกหลายชนิดที่ยังไม่ได้รับการบรรยาย
ในประเทศไทยพบอย่างน้อย 3  ชนิด

**References**

**แหล่งข้อมูลอื่น==
นกสาลิกาปากดำ

Pica pica pica
นกสาลิกาปากดำ (Eurasian magpie, European magpie, Common magpie) เป็นนกสีขาวดำในวงศ์นกกา (Corvidae) พบในซีกโลกเหนือ พบทั่วไปในทวีปยุโรป บางส่วนของทวีปเอเชีย และทางตะวันตกเฉียงเหนือของทวีปแอฟริกา ในยุโรป โดยที่ชื่อ "Magpie" นั้นหมายถึงนกสาลิกาปากดำ เนื่องจากเป็นนกสาลิกา หรือ นกแม็กพายเพียงชนิดเดียวในยุโรปที่อยู่นอกคาบสมุทรไอบีเรีย
นกสาลิกาปากดำเป็นหนึ่งในนกที่ฉลาดที่สุด และเป็นที่เชื่อกันว่าเป็นหนึ่งในที่สุดของสัตว์อัจฉริยะทั้งหมดและเป็นนกที่ชอบสะสมข้าวของเครื่องใช้ต่าง ๆ ที่แปลก ๆ หลายอย่างเป็นของใช้ของมนุษย์ ซึ่งมิได้มีความจำเป็นสำหรับนกเลย เช่น ลูกกอล์ฟ  ในประเทศไทยถือเป็นสัตว์ป่าคุ้มครองประเภทนก
นอกจากนี้แล้วนกชนิดนี้ ยังถือเป็นฉายาของนิวคาสเซิล ยูไนเต็ด ทีมฟุตบอลในเอฟเอ พรีเมียร์ลีก เนื่องจากมีสีขนขาว-ดำ เช่นเดียวกับสีประจำทีม

**อ้างอิง**

**บรรณานุกรม**
 downloaded=12 May 2006 Database entry includes justification for why this species is of least concern- Lee, Sang-im; Parr, Cynthia S.; Hwang, Youna; Mindell, David P. & Choe, J. C. (2003) : Phylogeny of magpies (genus Pica) inferred from mtDNA data. Molecular Phylogenetics and Evolution 29: 250-257. 10.1016/S1055-7903 (03) 00096-4  PDF fulltext date=2004-05-04 - Madge, Steve & Burn, Hilary (1994) : Crows and jays: a guide to the crows, jays and magpies of the world A&C Black, London. ISBN 0-7136-3999-7

**แหล่งข้อมูลอื่น**
  European Magpie videos, photos & sounds on the Internet Bird Collection-  Ageing and sexing (PDF) by Javier Blasco-Zumeta date=2011-09-18 
หมวดหมู่:วงศ์นกกา
หมวดหมู่:นกที่พบในประเทศไทย
สาลิกาปากดำ
นกอีเสือหลังเทา

นกอีเสือหลังเทา (Grey-backed shrike; Lanius tephronotus) เป็นนกในวงศ์นกอีเสือ (Laniidae)
พบในประเทศบังกลาเทศ, ภูฏาน, กัมพูชา, จีน, อินเดีย, ลาว, พม่า, เนปาล, ปากีสถาน, รัสเซีย, ไทย, และเวียดนาม

**ลักษณะ**
หัว ท้ายทอย และหลังเทา ตะโพกน้ำตาลแดง ปีกดำไม่มีแถบขาว คอ ข้างคอ และอกตอนบนขาว ข้างอก ลำตัวด้านล่าง และก้นน้ำตาลแดงแกมเหลือง หางดำ นกวัยอ่อนสีซีดกว่า ลำตัวด้านบนและด้านล่างมีลายเกล็ด

**สถานะ**
เป็นสัตว์ป่าคุ้มครองในประเทศไทย

**อ้างอิง**
 BirdLife International 2004.   Lanius tephronotusfix-attempted=yes .    2006 IUCN Red List of Threatened Species.   Downloaded on 26 July 2007.

**แหล่งข้อมูลอื่น**
หลังเทา
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศปากีสถาน
Journal of Contemporary Asia

Journal of Contemporary Asia เป็นวารสารวิชาการแบบมีผู้เชี่ยวชาญสอบทวนพิจารณาบทความ ตีพิมพ์บทความในสาขาเอเชียศึกษา ก่อตั้งเมื่อ ค.ศ. 1970 และพิมพ์ปีละสี่ครั้ง (รายไตรมาส) ปัจจุบันมีบรรณาธิการและผู้ก่อตั้งคือ Peter Limqueco และ Kevin Hewison
จากรายงาน Journal Citation Reports ใน ค.ศ. 2010 วารสารนี้มีค่า impact factor 0.764 เป็นอันดับที่ 8 ในวารสารวิชาการ 60 ชื่อในหมวดหมู่ "Area studies"

**แหล่งข้อมูลอื่น**
  Journal website
หมวดหมู่:Taylor & Francis academic journals
หมวดหมู่:Quarterly journals
หมวดหมู่:Area studies journals
หมวดหมู่:Publications established in 1970
หมวดหมู่:วารสารภาษาอังกฤษ
คางคกบ้าน

คางคกบ้าน (Asian common toad, Black-spined toad; Duttaphrynus melanostictus) หรือ ขี้คันคาก ในภาษาอีสานและภาษาลาว หรือที่นิยมเรียกโดยทั่วไปว่า คางคก
เป็นสัตว์ในวงศ์คางคก (Bufonidae) ชนิดหนึ่ง จัดว่าเป็นชนิดที่มีขนาดใหญ่ชนิดหนึ่งในวงศ์นี้ มีผิวหนังที่แห้งและมีปุ่มปมทั้งตัว ที่เป็นปุ่มพิษ โดยเฉพาะหลังลูกตา มีรูปทรงกลมคล้ายเมล็ดถั่วขนาดยาวประมาณ 25 มิลลิเมตร กว้าง 10 มิลลิเมตร แผ่นหูมีลักษณะเห็นได้ชัดเจน ขนาดเล็กกว่าลูกตาเล็กน้อย
มีสีผิวหนังเป็นสีน้ำตาลหรือสีเทาตลอดทั้งลำตัว บริเวณรอบปุ่มพิษจะมีสีเข้มกว่าบริเวณอื่น ๆ ใต้ท้องเป็นสีน้ำตาลเหลืองอ่อน ในขณะที่ยังเป็นวัยอ่อนจะเป็นสีขาวซีดกว่า
มีขนาดวัดจากปลายปากจนถึงก้นประมาณ 68-105 มิลลิเมตร พบกระจายพันธุ์ทั่วไปในวงกว้างในทวีปเอเชีย ตั้งแต่แนวเทือกเขาหิมาลัย, อินเดีย, จีนตอนใต้, พม่า, ทุกประเทศในภูมิภาคเอเชียอาคเนย์ และพบได้ทั่วไปในทุกสภาพแวดล้อม ทั้งในเมืองใหญ่และในป่าดิบ
เป็นสัตว์ที่ไม่อยู่ใกล้กับแหล่งน้ำยกเว้นการผสมพันธุ์และวางไข่  จะมีฤดูผสมพันธุ์และวางไข่ในช่วงฤดูร้อนจนถึงปลายฤดูฝน (มีนาคม-กันยายน) เป็นสัตว์ที่กินแมลงและอาหารได้หลากหลายมาก  พบชุกชุมในช่วงฤดูฝน  
คางคก มักเป็นสัตว์ที่มีผู้นิยมรับมารับประทานทั้ง ๆ ที่มีพิษ มักมีผู้เสียชีวิตบ่อย ๆ จากการรับประทานเข้าไป โดยเชื่อว่าเป็นยาบำรุงและรักษาโรคต่าง ๆ ได้ โดยพิษของคางคกนั้นไม่สามารถทำให้หายไปได้ด้วยความร้อน

**อ้างอิง**

**แหล่งข้อมูลอื่น**
หมวดหมู่:วงศ์คางคก
หมวดหมู่:สัตว์มีพิษ
หมวดหมู่:สัตว์ที่พบในประเทศไทย
เลอมูเอล กัลลิเวอร์

กัลลิเวอร์ผจญภัย (หน้าปก)
กัลลิเวอร์ถูกจับตัวโดยชาวลิลลิพุด (วาดโดย เจ. เจ. แกรนด์วิลล์)
เลอมูเอล กัลลิเวอร์ เป็นตัวละครหลักของกัลลิเวอร์ผจญภัย วรรณกรรมที่เขียนโดย โจนาธาน สวิฟท์ ตีพิมพ์ครั้งแรกเมื่อ ค.ศ. 1726

**ในสื่อวรรณกรรม กัลลิเวอร์ผจญภัย**
กัลลิเวอร์เกิดใน นอตทิงแฮมเชอร์ เมื่อ ค.ศ. 1661 ที่ซึ่งพ่อของเขามีบ้านเล็กๆ อยู่ เขาได้เข้าเรียนที่มหาวิทยาลัยใน เคมบริดจ์ 3 ปี ตั้งแต่ ค.ศ. 1675 - ค.ศ. 1678 และได้เรียนที่มห่วิทยาลัยต่างๆ อีกมากมาย เขามีควมรู้หลายภาษา ได้แก่ ดัตช์ , ละติน , ฝรั่งเศส , สเปน , อิตาลี การเดินทางของกัลลิเวอร์ เริ่มขึ้นเมื่อ ค.ศ. 1699 และสิ้นสุดเมื่อ ค.ศ. 1715 ซึ่งเป็นลักษณะนิสัยของเขาให้เป็นคนชอบผจญภัย

**ในสื่ออื่นๆ**
นอกจากนี้ กัลลิเวอร์ยังถูกถ่ายทอดไปยังสื่ออื่นๆ ได้แก่ โทรทัศน์ และภาพยนตร์ต่างๆ อีกด้วย เช่น กัลลิเวอร์ทีวีซีรีส์ , ภาพยนตร์กัลลิเวอร์ (แสดงโดย แจ็ก แบล็ก ซึ่งเคยแสดงหนังเรื่องกังฟูแพนด้ามาแล้ว) เป็นต้น

**ดูเพิ่ม**
 การเดินทางของกัลลิเวอร์
หมวดหมู่:ตัวละครชาวอังกฤษ
หมวดหมู่:ตัวละครที่เป็นผู้รอดชีวิตเพียงผู้เดียว
เปโดร ดี เมนเดซ

เปโดร ดี เมนเดซ เป็นกัปตันเรือชาวโปรตุเกส ผู้พาเลมูเอล กัลลิเวอร์ไปผจญภัย ในวรรณกรรม กัลลิเวอร์ผจญภัย ในตอนที่กัลลิเวอร์ต้องการหลบหนีจากเกาะฮวีนเนม กัปตันเปโดรก็พาเขาหลบหนีออกมาได้สำเร็จ เปโดร ดี เมนเดซ ไม่ค่อยมีบทบาทในเรื่องนี้มากนัก เพราะเป็นเพียงแค่กัปตันที่ทำงานอยู่บนเรือเท่านั้น
หมวดหมู่:ตัวละครชาวอังกฤษ
กลัมดาลคลิช

กลัมดาลคลิช  เป็นลูกสาวของชาวนาชาวบรอบ์ดิงแนก ผู้เป็นเพื่อนของเลมูเอล กัลลิเวอร์ ปรากฏตัวในกัลลิเวอร์ผจญภัย กลัมดาลคริชชอบมองว่ากัลลิเวอร์เป็นสัตว์เลี้ยงที่แสนจะน่ารักคำว่า กลัมดาลคริช ในภาษาบรอบ์ดิงแนกแปลว่า นางพยาบาลตัวน้อย เมื่อตอนที่กัลลิเวอร์เข้าไปอยู่ในวังของพระราชินี กลัมดาลคริชก็ไปด้วย แต่สุดท้าย กัลลิเวอร์ก็หลบหนีจากบรอบ์ดิงแนกได้ เพราะวางแผนตบตากลัมดาลคริช จึงทำให้เธอเสียใจมาก
หมวดหมู่:ตัวละครชาวอังกฤษ
รายชื่อตัวละครในกัลลิเวอร์

รายชื่อตัวละครในกัลลิเวอร์ผจญภัย

**มนุษย์**
 เลมูเอล กัลลิเวอร์ ตัวละครเอก- เปโดร ดี เมนเดซ กัปตันเรือ- ผู้ชายสิบคน ผู้ช่วยชีวิตกัลลิเวอร์ หลังจากหลบหนีจากบรอบ์ดิงแนก- โจรสลัด ปล้นเรือขณะที่กำลังเดินทางไปติดต่อค้าขายที่อินเดีย และกัลลิเวอร์ถูกปล่อยทิ้งไว้กลางทะเล- ภรรยาของกัลลิเวอร์ ห้ามไม่ให้สามีเดินทางผจญภัยอีก หลังจากกลับจากบรอบ์ดิงแนก

**ลิลลิพุดและเบลฟุสคู**
 ชาวลิลลิพุด- ชาวเบลฟุสคู- พระบรมวงศานุวงลิลลิพุด- พระบรมวงศานุวงศ์เบลฟุสคู- เพื่อนชาวเบสฟุสคู เล่าให้ฟังถึงแผนการอันชั่วร้ายของชาวเบลฟุสคู

**บรอบ์ดิงแนก**
 ยักษ์ 7 ตน ผู้ค้นเจอกัลลิเวอร์ที่หลบซ่อนอยู่- ชาวนา- ลูกชายชาวนา- กลัมดาลคริช เพื่อนสนิทชาวบรอบ์ดิงแนกของกัลลิเวอร์- ชาวบรอบ์ดิงแนก- พระราชินี- พระราชา- คนแคระ ผู้กลั่นแกล้งกัลลิเวอร์- ลิง ผู้จับกัลลิเวอร์ไปเลี้ยงดู- นกตัวใหญ่ ช่วยในการหลบหนีของกัลลิเวอร์
หมวดหมู่:ตัวละครชาวอังกฤษ
เอริก ยัง

เจริมี ฟริตซ์ (Jeremy Fritz) หรือที่รู้จักกันดีในนามของ เอริก ยัง (Eric Young) เกิด 15 นักมวยปล้ำอาชีพชาวแคนาดา อดีตนักมวยปล้ำของสมาคมโทเทิลนอนสต็อปแอคเชินเรสต์ลิง(TNA)
เคยเป็นแชมป์โลกเฮฟวี่เวท TNA 1 สมัย, แชมป์เอ็กซ์ดิวิชั่น 2 สมัย, แชมป์เลเจนด์ส/โกเบิล/เทเลวิชั่นของ TNA และยังเป็นแชมป์แท็กทีมของ TNA 4 สมัย (แชมป์น็อกท์เอาท์แท็กทีม TNA 1 สมัย, แชมป์โลกแท็กทีม TNA 1 สมัย และแชมป์โลกแท็กทีม NWA 2 สมัย) นอกจากนี้ยังเป็นแชมป์แกรนด์สแลมคนที่4 และแชมป์ทริปเปิลคราวน์คนที่7
วันที่ 12 ตุลาคม 2016 ได้เปิดตัวในฐานะสมาชิกของแซนิตีในNXT เพื่อปล้ำแข่งขันDusty Rhodes Tag Team Classic ในNXT TakeOver: Brooklyn III แซนิตีได้คว้าแชมป์แท็กทีม NXTจากThe Authors of Pain แซนิตีได้ขึ้นค่ายหลักในเดือนเมษายน 2018 และออกในปี 2020

**แชมป์และรางวัล**
 American Combat Wrestling
** ACW Heavyweight Championship (1 time)- Allied Powers Wrestling Federation
** APWF Cruiserweight Championship (1 time)- Family Wrestling Entertainment
** FWE Heavyweight Championship (1 time)- Fighting Spirit Pro Wrestling
** FSPW Independent Championship (2 times)- IWF
** IWF Heavyweight Championship (1 time)- Memphis Wrestling
** Memphis Southern Tag Team Championship (1 time) – with Johnny Devine- Neo Spirit Pro
** NSP Independent Championship (1 time)- Pro Wrestling Illustrated
** Ranked No. 19 of the top 500 singles wrestlers in the PWI 500 in 2014- Total Nonstop Action Wrestling
** NWA World Tag Team Championship (2 times) – with Bobby Roode
** TNA Legends/Global/Television/King of the Mountain Championship (3 times)
** TNA Knockouts Tag Team Championship (1 time) – with ODB
** TNA World Beer Drinking Championship (2 time)2
** TNA World Tag Team Championship (2 times) – with Kaz (1) and Kevin Nash and Scott Hall (1)1
** TNA/Impact World (Heavyweight) Championship (2 times)
** TNA X Division Championship (1 time)
** TNA Turkey Bowl (2011, 2012)
** TNA World Cup of Wrestling (2014) – with Bully Ray, Gunner, Eddie Edwards, and ODB
** King of the Mountain (2016)
** Seventh TNA Triple Crown Champion
** Fourth TNA Grand Slam Champion
** TNA Year End Award for Most Inspirational (2006)- Wrestling Observer Newsletter
** Worst Worked Match of the Year (2006) TNA Reverse Battle Royal on TNA Impact!- WWE
** NXT Tag Team Championship (1 time) – with Alexander Wolfe
**NXT Year-End Award (1 time)
***Tag Team of the Year (2017) – with Alexander Wolfe and Killain Dain- Xtreme Wrestling Coalition
** XWC World Heavyweight Championship (1 time)
1 Young defended the championship with either Hall or Nash under the Freebird Rule.
2 Championship not officially recognized by TNA.

**อ้างอิง**

**แหล่งข้อมูลอื่น**
 eric-young- name = Jeremy Fritz
หมวดหมู่:นักมวยปล้ำอาชีพชาวแคนาดา
หมวดหมู่:นักมวยปล้ำสวมหน้ากาก
หมวดหมู่:รายชื่อสมาชิกของนิวเวิลด์ออร์เดอร์ (มวยปล้ำอาชีพ)
หมวดหมู่:บุคคลจากแวนคูเวอร์
หมวดหมู่:นักมวยปล้ำอาชีพจากรัฐออนแทรีโอ
มินาโตมิไร 21

มินาโตมิไร 21
กระเช้าลอยฟ้า "คอสโมคล็อก 21" 
มินาโตมิไร 21 (Minato Mirai Nijūichi) หรือเรียกว่า มินาโตมิไร เป็นย่านหนึ่งในเมืองโยโกฮามะ จังหวัดคานางาวะ ที่รัฐบาลมีนโยบายพัฒนาขึ้นให้เป็นศูนย์กลางแห่งใหม่ของเมืองโยโกฮามะ เพื่อเชื่อมระหว่างย่านคันไนซึ่งเป็นย่านเมืองเก่า กับย่านสถานีรถไฟโยโกฮามะเข้าด้วยกัน
สถานที่สำคัญในบริเวณนี้ เช่น อาคารโยโกฮามะ แลนด์มาร์ก ทาวเวอร์ ศูนย์การประชุมแปซิกฟิกโกโยโกฮามะ สวนสนุกคอสโมเวิลด์ พิพิธภัณฑ์ศิลปะโยโกฮามะ เรือนิปปมมารุ

**แหล่งข้อมูลอื่น**
หมวดหมู่:จังหวัดคานางาวะ
หมวดหมู่:โยโกฮามะ
สถานีรถไฟโยโกฮามะ

สถานีรถไฟโยโกฮามะ (Yokohama-eki) เป็นสถานีรถไฟชุมทางหลัก ตั้งอยู่ในเขตนิชิ นครโยโกฮามะ จังหวัดคานางาวะ มีจำนวนผู้โดยสารผ่านเข้าออกมากที่สุดในจังหวัดคานางาวะ และเป็นอันดับที่ 5 ในประเทศญี่ปุ่น ด้วยจำนวนผู้โดยสาร 2.05 ล้านคนต่อวัน

**เส้นทางรถไฟ**
สถานีรถไฟโยโกฮามะมีเส้นทางรถไฟให้บริการดังต่อไปนี้
*บริษัทรถไฟญี่ปุ่นตะวันออก (เจอาร์ตะวันออก)
**สายโทไกโด 
**สายโยโกซูกะ
** สายโยโกฮามะ
**สายโชนัน-ชินจูกุ
**สายเคฮิง-โทโฮกุ
**สายเนงิชิ
*รถไฟฟ้าเคฮิน (เคเกียว)
**สายหลักเคเกียว
*รถไฟซางามิ (โซเซ็ตสึ)
**สายหลักซางามิ
*โทกีว คอร์ปอเรชัน
**สายโทโยโกะ
*บริษัทรถไฟโยโกฮามะมินาโตมิไร
**สายมินาโตมิไร
*รถไฟใต้ดินเทศบาลโยโกฮามะ
**สายสีน้ำเงิน (บี 20)

**แหล่งข้อมูลอื่น**
  ข้อมูลสถานีรถไฟโยโกฮามะ date=2011-08-09  -  แผนที่สถานีรถไฟโยโกฮามะ สายโซเซ็ตสึ date=2006-08-23  -  สถานีรถไฟใต้ดินโยโกฮามะ date=2008-06-22 
โยโกฮามะ
โยโกฮามะ
หมวดหมู่:สิ่งก่อสร้างในโยโกฮามะ
ย
อีซีดับเบิลยู ออริจินัล

อีซีดับเบิลยู ออริจินัล (ECW Originals) เป็นกลุ่มทีมมวยปล้ำอาชีพ สังกัดสมาคม เวิลด์เรสต์ลิงเอ็นเตอร์เทนเมนต์ ในค่ายสังกัด อีซีดับเบิลยู และโทเทิลนอนสต็อปแอคเชินเรสต์ลิงกลุ่ม อีซีดับเบิลยู ออริจินัล ได้เปิดตัวครั้งแรก ในวันที่ 5 มิถุนายน ค.ศ. 2006 โดยเป็นสมาชิกเคยปล้ำในสมาคมมวยปล้ำอาชีพเอ็กซ์ตรีม แชมเปี้ยนชิพ เรสต์ลิง สักส่วนใหญ่ ในวันที่ 11 มกราคม ค.ศ. 2011 อีซีดับเบิลยู ออริจินัล ได้เปิดตัวครั้งแรกในสมาคมมวยปล้ำอาชีพทีเอ็นเอ ในนามของ เอ็กซ์ตรีม, เวอร์ชัน 2.0 (อีวี 2.0) หรือ เอ็กซ์ตรีม ไวโอลีนช์ 2.0 (อีวี 2.0)

**อ้างอิง**

**แหล่งข้อมูลอื่น**
 Official Website of Extreme Championship Wrestling- WWE.com (Official Website of World Wrestling Entertainment)- TNAwrestling.com (Official Website of Total Nonstop Action Wrestling) date=2007-02-17 
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:กลุ่มนักมวยปล้ำของเอ็กซ์ตรีมแชมเปี้ยนชิพเรสต์ลิง
หมวดหมู่:กลุ่มนักมวยปล้ำของโทเทิลนอนสต็อปแอคเชินเรสต์ลิง
หมวดหมู่:รายชื่อสมาชิกของอีซีดับเบิลยูออริจินัล
บรอบ์ดิงแนก

อาณาบรอบ์ดิงแนก
บริเวณที่คาดว่าเป็นที่ตั้งของอาณาจักรนี้
บรอบ์ดิงแนก (Brobdingnag) เป็นดินแดนสมมติของ กัลลิเวอร์ผจญภัย แต่งโดย โจนาธาน สวิฟต์ ประเทศของยักษ์ เลอมูเอล กัลลิเวอร์ ค้นพบมัน หลังจากที่เรือของเขาพลิกคว่ำลง และได้ผจญภัยในดินแดนประหลาดแห่งนี้ คำว่า บรอบ์ดิงแนกเกียน (ชาวบรอบ์ดิงแนก) มีความหมายที่บรรยายถึงสิ่งที่มีขนาดใหญ่มาก ๆ

**ข้อมูลจำเพาะ**
 ประเภท การเสียดสี (Satire)- เมืองหลวง ลอร์บรูลกรูด- ภาษา บรอบ์ดิงแนก- กลุ่มชน ชาวบรอบ์ดิงแนก- การปกครอง ราชาธิปไตย- ผู้นำ พระราชาบาราแกชที่ 2

**ต้นกำเนิด**
บรอบ์ดิงแนก เป็นอาณาจักรที่ปรากฏตัวในการเดินทางของกัลลิเวอร์ ตั้งอยู่ที่ชายฝั่งตะวันตกเฉียงเหนือของแคลิฟอร์เนีย ซึ่งในวรรณกรรมอธิบานการเดินทางไว้ว่า เดินทางไปทางใต้ของมหาสมุทรแอตแลนติก แล้วผ่านช่องแคบมาดากัสการ์ ก่อนที่จะถูกพายุซัดในมหาสมุทรแปซิฟิก เลอมูเอล กัลลิเวอร์ ค้นพบดินแดนนี้เมื่อ ค.ศ. 1703
อาณาจักรบรอบ์ดิงแนกเป็นคาบสมุทรขนาดใหญ่ มีความยาว 6,000 ไมล์ กว้าง 3,000 ไมล์ คั่นกลางระหว่างญี่ปุ่นกับอเมริกา ติดกับรัฐอะแลสกา รัฐยูคอน ทะเลเบริง และบางส่วนของไซบีเรีย มีภูเขาไฟกั้นเป็นพรมแดนสูง 30 ไมล์ (48 กิโลเมตร) และมีชายฝั่งสกปรก ดังนั้น คนจากส่วนต่าง ๆ ของโลก จึงไม่สามารถมาเยี่ยมเยือนได้ง่าย ๆ

**ประวัติศาสตร์และการเมือง**
 กัลลิเวอร์ได้เล่าเรื่องราวของประเทศตนเองให้พระราชาฟัง พระราชาก็คิดว่าคนของประเทศเขาเป็นคนที่ไม่ดี และไม่มีเหตุผล- กองทัพทหารของบรอบ์ดิงแนกนั้น มีขนาดใหญ่มาก ทหาร 207,000 คน ทหารม้า 32,000 คน มีอาวุธที่โหดร้ายได้แก่ ปืน และ ดินปืน- การตัดสินคดีในศาลนั้น เรียบง่ายและธรรมดา ไม่ซับซ้อนมากนัก

**วัฒนธรรม**
วัฒนธรรมของชาวบรอบ์ดิงแนก ประกอบไปด้วย ประวัติศาสตร์, กวีนิพนธ์, คณิตศาสตร์, จริยธรรม, ห้องสมุด และ การพิมพ์ เป็นต้น นิสัยของชาวบรอบ์ดิงแนกนั้น มีอารมณ์ที่สนุกสนาน ปลอดโปร่ง ร่าเริงแจ่มใส

**ดูเพิ่ม**
 การเดินทางของกัลลิเวอร์
หมวดหมู่:ประเทศสมมุติในทวีปอเมริกาเหนือ
หมวดหมู่:บันเทิงคดีเกี่ยวกับยักษ์ (เรื่องปรัมปราตะวันตก)
หมวดหมู่:ยักษ์ในวัฒนธรรมประชานิยม
โชฟุ

โชฟุ (Chōfu-shi) เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น 01 โชฟุมีจำนวนประชากรประมาณ 238,087 คน มีความหนาแน่นของประชากร 11,000 คนต่อตารางกิโลเมตร มีขนาดพื้นที่ทั้งสิ้น sqmi

**ภูมิศาสตร์**
โชฟุตั้งอยู่ประมาณกึ่งกลางค่อนไปทางใต้ของมหานครโตเกียว อยู่ทางทิศตะวันตกของใจกลางโตเกียวห่างไปประมาณ 20 กิโลเมตร อยู่บนที่ราบสูงมูซาชิโนะ มีแม่น้ำทามะไหลในแนวอาณาเขตทางใต้โชฟุ

**เทศบาลโดยรอบ**
 มหานครโตเกียว
** เขตเซตางายะ
** นครมิตากะ
** นครฟูจู
** นครโคงาเนอิ
** นครโคมาเอะ
** นครอินางิ- จังหวัดคานางาวะ
** นครคาวาซากิ

**ภูมิอากาศ**
โชฟุมีภูมิอากาศแบบอบอุ่นชื้น (เคิพเพิน Cfa) มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในโชฟุอยู่ที่ 14.5 °C ปริมาณน้ำฝนรายปีเฉลี่ยอยู่ที่ 1,647 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิจะสูงที่สุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 3.1 °C

**ประชากร**
จากข้อมูลสำมะโนของญี่ปุ่น ประชากรของโชฟุเติบโตขึ้นอย่างต่อเนื่องตลอดศตวรรษที่ผ่านมา และเพิ่มขึ้นอย่างรวดเร็วโดยเฉพาะอย่างยิ่งในทศวรรษ 1950 และ 1960

**ประวัติ**
เมื่อวันที่ 1 เมษายน ค.ศ. 1889 ในช่วงการปฏิรูปที่ดินหลังการฟื้นฟูเมจิ ได้มีการก่อตั้งเมืองโชฟุและหมู่บ้านจินไดขึ้นภายในจังหวัดคานางาวะ ต่อมาได้ถูกโอนย้ายไปอยู่ภายใต้การปกครองของจังหวัดโตเกียวเมื่อวันที่ 1 เมษายน ค.ศ. 1893 หมู่บ้านจินไดได้รับการยกฐานะเป็นเมืองเมื่อวันที่ 3 พฤศจิกายน ค.ศ. 1952 และควบรวมกับเมืองโชฟุเมื่อวันที่ 1 เมษายน ค.ศ. 1955 เพื่อก่อตั้งเป็นนครโชฟุดังเช่นปัจจุบัน

**การเมืองการปกครอง**
ศาลาว่าการนครโชฟุ
โชฟุมีการปกครองในรูปแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และสภานครที่เป็นสภาเดี่ยวมีสมาชิก 28 คน นครโชฟุกับนครโคมาเอะประกอบกันเป็นเขตเลือกตั้งที่ให้สมาชิกสภามหานครโตเกียวจำนวน 3 ที่นั่ง ในแง่ของการเมืองระดับชาติ นครโชฟุเป็นส่วนหนึ่งเขตเลือกตั้งโตเกียวที่ 22 ในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
โชฟุเป็นศูนย์กลางการค้าหลักในภูมิภาค และเป็นชุมชนที่อยู่อาศัยของผู้ที่ทำงานในใจกลางกรุงโตเกียว ที่โชฟุยังเป็นที่ตั้งขององค์การสำรวจอวกาศญี่ปุ่น (JAXA)

**การขนส่ง**

**รถไฟ**
 40px เคโอคอร์ปอเรชัน: สายเคโอ
** สถานี: เซ็งงาวะ – โตเกียว – ชิบาซากิ – โคกูเรียว – ฟูดะ – โตเกียว – นิชิ-โชฟุ – โทบิตากีว- 40px เคโอคอร์ปอเรชัน: สายซางามิฮาระ
** สถานี: โตเกียว – เคโอ-ทามางาวะ

**ทางหลวง**
 alt=E19 ทางด่วนชูโอ- 20 (โคชูไกโด)

**ท่าอากาศยาน**
 ท่าอากาศยานโชฟุ - เที่ยวบินภายในประเทศไปยังหมู่เกาะอิซุ

**อ้างอิง**

**แหล่งข้อมูลอื่น**
  เว็บไซต์ทางการเทศบาลนครโชฟุ ja

หมวดหมู่:สนามกีฬาในโอลิมปิกฤดูร้อน 1964
หมวดหมู่:นครในโตเกียว
หมวดหมู่:โตเกียวตะวันตก
วอตส์แอปป์

วอตส์แอปป์ (WhatsApp) เป็นโปรแกมประยุกต์สำหรับโทรศัพท์เคลื่อนที่ ใช้ส่งข้อความ ส่งรูปภาพ เสียง วิดีโอ รายชื่อติดต่อ และสถานที่ ไปสู่ผู้ใช้อื่น สามารถทำงานข้ามระบบปฏิบัติการ  iOS, BlackBerry, Android, Windows Phone และ Symbian ช่วยให้สามารถสนทนากับผู้อื่นที่ใช้โทรศัพท์ต่างระบบปฏิบัติการ 
การใช้งานวอตส์แอปป์จะต้องเชื่อมต่อผ่าน GPRS/EDGE, WiFi หรือ 3G ซึ่งไม่มีค่าใช้จ่ายในการสนทนาหรือส่งข้อมูลในรูปแบบต่าง ๆ

**อ้างอิง**
หมวดหมู่:โทรศัพท์มือถือ
หมวดหมู่:ซอฟต์แวร์
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
หมวดหมู่:ซอฟต์แวร์บนซิมเบียน
หมวดหมู่:ซอฟต์แวร์ในปี พ.ศ. 2552
วิกิพีเดีย:ศาลาชุมชน/อภิปราย/เสนอให้ร่างนโยบายความโดดเด่นของบทความสิ่งสมมุติ

เนื่องจากระยะหลังนี่มีบทความตัวละครการ์ตูนสั้นกุดๆชนิดที่คนทั่วไปอ่านไม่รู้เรื่องออกมามากมาย จำพวกเข้ามาแล้วเริ่มร่ายคุณลักษณะเลย ไม่บอกสักนิดว่ามาจากไหน แถมบางทีก็เป็นจำพวกตัวประกอบขนาดสัตว์ประหลาดตอนเดียวตาย เห็นแล้วชวนกุมขมับ จึงเสนอให้กำหนดนโยบาย วิกิพีเดีย:ความโดดเด่นของบทความ (สิ่งสมมุติ) ให้ครอบคลุมงานในสื่ออื่นๆด้วยเลยครับผม In Heaven, everything is fine. (พูดคุย) 19:48, 18 เมษายน 2555 (ICT)
ใช้คำว่าตัวละครสมมติดีกว่าไหมครับ --浓宝努 20:00, 18 เมษายน 2555 (ICT)
มันมีพวกวัตถุในเรื่องด้วยน่ะสิครับ จำพวกเพลงดาบหรือไม้ตายก็รู้สึกจะเคยเห็นนะครับ In Heaven, everything is fine. (พูดคุย) 20:21, 18 เมษายน 2555 (ICT)
มีนโยบายต่างภาษาไหมครับ ลองร่างมาให้ชุมชนพิจารณาสิครับ --浓宝努 20:24, 18 เมษายน 2555 (ICT)
อิม...เพิ่งสังเกตว่าของภาษาอังกฤษไม่มีแฮะ ใช้หลักการความโดดเด่นทั่วไป  แต่แบบนั้นของเรามีหวังโหรงเหรงทันที (แหะๆ) In Heaven, everything is fine. (พูดคุย) 21:44, 18 เมษายน 2555 (ICT)- เจอแล้ว Wikipedia:Notability (fiction) แต่ก็สรุปได้ว่าไม่มีข้อกำหนดพิเศษน่ะนะ In Heaven, everything is fine. (พูดคุย) 21:49, 18 เมษายน 2555 (ICT)
** คิดว่าแนะแนวการเขียนบทความตัวละครของวิกิพีเดียญี่ปุ่นน่าจะตรงจุดที่สุดแฮะ In Heaven, everything is fine. (พูดคุย) 22:03, 18 เมษายน 2555 (ICT)
ตามความคิดผมเห็นว่า ก่อนที่จะอธิบายลงลึกในรายละเอียด อย่างน้อยสิ่งสมมติเหล่านั้นก็ต้องบอกว่ามาจากบันเทิงคดีอะไร เพราะคนที่ไม่ใช่แฟน ไม่ได้รู้จักทุกคน จากนั้นดูว่า รายละเอียดมีมากพอที่จะแยกบทความหรือไม่ --浓宝努 21:55, 18 เมษายน 2555 (ICT)
: ขอให้แปล/เขียนนโยบายขึ้นมาและแจ้งให้ชุมชนพิจารณาจะได้ผลเป็นรูปธรรมกว่าครับ หรือถ้าหากต้องการความช่วยเหลือในการแปลสามารถติดต่อผู้ใช้เป็นรายบุคคลไป หรือ ใช้ วิกิพีเดีย:บทความที่ต้องการ --taweethaも (พูดคุย) 19:03, 2 พฤษภาคม 2555 (ICT)
นิวต์

นิวต์ (Newts) เป็นสัตว์สะเทินน้ำสะเทินบกจำพวกซาลาแมนเดอร์ ในวงศ์ซาลาแมนเดอร์แท้ (Salamandridae) ในวงศ์ย่อย Pleurodelinae 
นิวต์เป็นซาลาแมนเดอร์ขนาดเล็ก กระจายพันธุ์ในทวีปอเมริกาเหนือ, ยุโรป และเอเชีย เมื่อยังเป็นวัยอ่อนจะมีพู่เหงือกที่เรียกว่า "เอลฟ์" (Efts)
นิวต์มีลักษณะภายนอกที่แตกต่างไปจากซาลาแมนเดอร์ คือ มีผิวหนังที่แห้งกว่าและขรุขระหรือเป็นตะปุ่มตะป่ำกว่า และมักมีพิษ ในประเทศไทยมีการ ค้นพบนิวต์สายพันธุ์ใหม่ มีชื่อเรียกว่า กะท่าง (Tylottriton verrucosus) พบบนดอยสูงทางภาคเหนือที่สูงกว่าระดับน้ำทะเลมาก จัดเป็นจำพวกซาลาแมนเดอร์สายพันธุ์เดียวที่พบในประเทศไทย และมีพิษด้วยเช่นกัน 
นิวต์อาจจำแนกออกได้เป็นสกุลต่าง ๆ ดังนี้- Calotriton - Cynops นิวต์ท้องแดง- Echinotriton - Ichthyosaura นิวต์อัลไพน์- Lissotriton - Neurergus - Notophthalmus - Ommatotriton- Pachytriton - Paramesotriton - Pleurodeles - Taricha นิวต์แปซิฟิก- Triturus นิวต์หงอน- Tylototriton นิวต์จระเข้, นิวต์จักรพรรดิ, กะท่าง
นิวต์ทะเลสาบยูนนาน (Cynops wolterstorffi) ที่พบในประเทศจีนจัดว่าเป็นสิ่งมีชีวิตใกล้สูญพันธุ์

**อ้างอิง**

**แหล่งข้อมูลอื่น**
หมวดหมู่:นิวต์
วงศ์ซาลาแมนเดอร์แท้

วงศ์ซาลาแมนเดอร์แท้ หรืออาจเรียกได้ว่า นิวต์ (Newts, True salamanders) เป็นวงศ์ของสัตว์ครึ่งบกครึ่งน้ำในอันดับซาลาแมนเดอร์ (Caudata) วงศ์หนึ่ง ใช้ชื่อวิทยาศาสตร์ว่า Salamandridae
จัดเป็นซาลาแมนเดอร์ขนาดเล็ก มีขนาดโตเต็มที่ไม่เกิน 20 เซนติเมตร มีลักษณะโดยรวม คือ ตัวเต็มวัยไม่มีเหงือก และไม่มีช่องเปิดเหงือก ไม่มีร่องในโพรงจมูก มีปอด รูปร่างมีแตกต่างกันตั้แงต่เรียวยาวจนถึงป้อม ขาสั้น ผิวหลังลำตัวมีความแตกต่างกันตั้งแต่ราบเรียบจนถึงหยักย่น สำหรับตัวที่หยักย่นนั้นเนื่องจากมีต่อมน้ำพิษเป็นจำนวนมาก ซึ่งนับได้ว่าเป็นซาลาแมนเดอร์วงศ์ที่มีพิษร้ายแรงที่สุด นอกจากนี้แล้วยังมีสีสันลำตัวที่สดใสจัดจ้าน โดยเฉพาะด้านข้างลำตัวและหลัง ซึ่งจะใช้พิษและสีเหล่านี้เพื่อใช้ในการเตือนภัยสัตว์ล่าเหยื่อ 
มีวงจรชีวิตแตกต่างหลากหลายกันออกไปตามแต่สกุล บางสกุลอาศัยอยู่บนบก  แต่หลายสกุลอาศัยอยู่ในน้ำและมีส่วนหางเป็นแผ่นแบนคล้ายใบพาย บางชนิดวางไข่บนดิน แต่ส่วนใหญ่จะวางไข่ในน้ำ  บางชนิดเปลี่ยนรูปร่างแค่บางส่วนในวัยอ่อนแล้วขึ้นไปอาศัยบนบกตั้งแค่ระยะเวลานาน 1–14 ปี ต่อจากนั้นจึงย้ายกลับไปใช้ชีวิตในน้ำแล้วจึงเปลี่ยนรูปร่างเป็นตัวเต็มวัยและอาศัยอยู่ในน้ำตลอดไปก็มี
มีการกระจายพันธุ์ค่อนข้างกว้างขวางตั้งแต่ทวีปอเมริกาเหนือ, ยุโรป, แอฟริกาตะวันตก, เอเชียตะวันตก และเอเชียตะวันออก สำหรับในประเทศไทย กะท่าง (Tylottriton verrucosus) ซึ่งเป็นซาลาแมนเดอร์เพียงชนิดเดียวเท่านั้นที่พบได้ในประเทศไทย พบในดอยสูงทางภาคเหนือที่สูงกว่าระดับน้ำทะเลมาก ก็จัดอยู่ในวงศ์นี้เช่นกัน และก็มีพิษด้วยเช่นกัน 

**การจำแนก**
แบ่งออกเป็น 2 วงศ์ย่อย คือ  Pleurodelinae หรือนิวต์ และ  Salamandrinae พบประมาณ 74 ชนิด (และอาจมากกว่านี้) ได้แก่
วงศ์ย่อย Pleurodelinae
*Calotriton Gray, 1858    – 2 ชนิด
*Cynops Tschudi, 1838     – 7 ชนิด
*Echinotriton Nussbaum & Brodie, 1982   –  2 ชนิด
*Euproctus Gené, 1838    –  2 ชนิด
*Lissotriton Bell, 1839      – 5 ชนิด
*Ichthyosaura  Latreille in Sonnini de Manoncourt & Latreille, 1801 – ชนิดเดียว (ชื่อพ้อง; Mesotriton)
*Neurergus Cope, 1862    – 4 ชนิด
*Notophthalmus Rafinesque, 1820   – 3 ชนิด
*Ommatotriton Gray, 1850    –  2 ชนิด 
*Pachytriton Boulenger, 1878     – 2 ชนิด
*Paramesotriton Chang, 1935   – 7 ชนิด
*Pleurodeles Michahelles, 1830    – 3 ชนิด
*Salamandrina Fitzinger, 1826   – 2 ชนิด
*Taricha Gray, 1850    – 3 ชนิด
*Triturus Rafinesque, 1820   – 7 ชนิด 
*Tylototriton Anderson, 1871  – 8 ชนิด 
วงศ์ย่อย Salamandrinae
*Chioglossa Bocage, 1864    – ชนิดเดียว
*Lyciasalamandra Veith & Steinfartz, 2004   –  7 ชนิด
*Mertensiella Wolterstorff, 1925  – ชนิดเดียว
*Salamandra Fitzinger, 1826   – 6 ชนิด

**อ้างอิง**

**แหล่งข้อมูลอื่น**
http://www.tylototriton.org date=2006-07-22 
หมวดหมู่:อันดับย่อยซาลาแมนเดอร์
หมวดหมู่:สัตว์มีพิษ
หมวดหมู่:นิวต์
ซินส์แอนด์มิเรเคิลส์

ซินส์แอนด์มิเรเคิลส์ (Sins and Miracles, Pecados y Milagros) คือ สตูดิโออัลบั้มลำดับที่ 7 ของลีลา ดาวส์ เม็กซิกัน ออกจำหน่ายเมื่อวันที่ 18 ตุลาคม พ.ศ. 2554

**รายชื่อเพลง**
หมวดหมู่:อัลบั้มเพลงในปี พ.ศ. 2554
กำเนิดราชวงศ์ฮั่น

กำเนิดราชวงศ์ฮั่น (The Story of Han Dynasty) เป็นละครโทรทัศน์จีนแนวอิงประวัติศาสตร์ออกอากาศทาง ซีซีทีวี เมื่อปี ค.ศ. 2003 โดยดำเนินเรื่องผ่านการต่อสู้เพื่อแย่งชิงอำนาจของ เซี่ยงอวี่ และ หลิวปัง ตั้งแต่ช่วงปลาย ราชวงศ์ฉิน จนถึง สงครามฉู่-ฮั่น ซึ่งท้ายที่สุดก็เป็นหลิวปังที่ได้ชัยชนะ
หมวดหมู่:ละครโทรทัศน์จีน
จักรพรรดิราชวงศ์หมิง (ละครโทรทัศน์จีน)

จักรพรรดิราชวงศ์หมิง (朱元璋) เป็นละครโทรทัศน์จีนแนวอิงประวัติศาสตร์จาก CCTV ออกอากาศเมื่อปี ค.ศ. 2006 โดยสร้างจากพระราชประวัติของ จักรพรรดิหงหวู่ ตั้งแต่แรกประสูติจนขึ้นครองราชย์และจนถึงวาระสุดท้ายแห่งพระชนม์ชีพ
หมวดหมู่:ละครโทรทัศน์จีน
หมวดหมู่:ละครโทรทัศน์จีนในปี พ.ศ. 2549
นิวต์ท้องแดง

นิวต์ท้องแดง หรือ นิวต์ไฟ (Fire belly newt, Fire newt) เป็นสัตว์ครึ่งบกครึ่งน้ำจำพวกนิวต์ (Salamandridae) ที่อยู่ในสกุล Cynops
เป็นนิวต์หรือซาลาแมนเดอร์ขนาดเล็ก พบกระจายพันธุ์อยู่ในพื้นที่เอเชียตะวันออก เช่น จีน และญี่ปุ่น มีลักษะเด่น คือ มีส่วนท้องเป็นสีแดงหรือสีเหลือง
จำแนกออกเป็นชนิดต่าง ๆ ได้ดังนี้่
*นิวต์ท้องแดงเฉิงก้ง (Cynops chenggongensis )
*นิวต์ท้องแดงฉู่ฉง (Cynops cyanurus)
*นิวต์ญี่ปุ่นหางดาบ (Cynops ensicauda)
*นิวต์ท้องแดงฝูติ่ง (Cynops fudingensis)
*นิวต์ท้องแดงจีน (Cynops orientalis)
*นิวต์ดายัง (Cynops orphicus)
*นิวต์ท้องแดงญี่ปุ่น (Cynops pyrrhogaster)
*นิวต์ทะเลสาบยูนนาน (Cynops wolterstorffi) (เป็นไปได้ว่าอาจสูญพันธุ์)
จัดเป็นนิวต์อีกจำพวกหนึ่งที่นิยมเลี้ยงเป็นสัตว์เลี้ยง แต่มีผิวหนังมีสารพิษจำพวกเตโตรโดท็อกซิน (Tetrodotoxin)  เหมือนปลาปักเป้า แต่ไม่ก่อให้เกิดอันตรายมากนักสำหรับมนุษย์หากใช้มือเปล่าไปแตะต้องถูกเข้า แต่จะเป็นอันตรายต่อเมื่อกลืนกินเข้าไป

**อ้างอิง**

**แหล่งข้อมูลอื่น**
หมวดหมู่:นิวต์
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศญี่ปุ่น
สาคู (ไม้ล้มลุก)

สาคู (Arrowroot, obedience plant, Bermuda arrowroot, araru, ararao;Maranta arundinacea)เป็นพืชล้มลุกพบในป่าฝนเขตร้อน และใช้ปลูกเพื่อนำแป้งจากเหง้ามาใช้ประโยชน์

**ประวัติ**
การศึกษาทางด้านโบราณคดีในทวีปอเมริกาแสดงหลักฐานว่ามีการปลูกสาคูเมื่อเกือบ 7,000 ปีที่แล้ว โดยชื่อเรียกของสาคูในภาษาอังกฤษ araru อาจจะมาจาก aru-aru (อาหารของอาหาร) ในภาษาของชาวอาราวักในแถบทะเลแคริบเบียนซึ่งเป็นพื้นที่ที่ปลูกพืชชนิดนี้  นอกจากนั้น อาจได้มาจากการใช้ต้นสาคูรักษาแผลที่ถูกธนู   

**การทำอาหาร**
คัสตาร์ดกับบิสกิตสาคู
แป้งจากต้นสาคูใช้ทำอาหารเช่นบิสกิต พุดดิง เยลลี่ เค้ก ซอส เส้นก๋วยเตี๋ยวในอาหารเวียดนามและเกาหลี ในสมัยวิกตอเรีย นำแป้งชนิดนี้มาต้มใช้เป็นอาหารให้เด็กและคนที่ต้องจำกัดอาหาร  นอกจากนั้น ใช้ในไอศกรีมที่ทำรับประทานเองเพื่อให้น้ำแข็งละลายช้า ใส่ในซอสเพื่อช่วยให้ข้น โดยเฉพาะซอสจากผลไม้ แต่ไม่ทำให้ซอสหนืดหรือแข็งแบบเดียวกับแป้งข้าวโพด แป้งจากต้นสาคูไม่มีกลูเตน องค์ประกอบส่วนใหญ่เป็นคาร์โบไฮเดรต มีโปรตีนน้อย จึงเหมาะที่จะใช้ทดแทนแป้งสาลีในการทำเบเกอรี่ 
แป้งจากต้นสาคูจะแข็งที่อุณหภูมิต่ำกว่าแป้งข้าวโพด ไม่อ่อนตัวเมื่อผสมกับส่วนผสมที่เป็นกรด แต่ผสมเข้ากับนมได้ไม่ดี จึงควรผสมแป้งชนิดนี้กับส่วนผสมที่เย็นก่อนแล้วจึงใส่ส่วนผสมที่ร้อน ถ้าให้ความร้อนมากเกินไป แป้งจะเสียคุณสมบัติการแข็งตัว

**อ้างอิง**

**แหล่งข้อมูลอื่น**
  Maranta Imagefix-attempted=yes -  arrowroot paper
หมวดหมู่:พืชที่รับประทานได้
ซับบาธบลัดดีซับบาธ

ซับบาธบลัดดีซับบาธ (Sabbath Bloody Sabbath) เป็นสตูดิโออัลบั้มที่ห้าของวงเฮฟวีเมทัลของอังกฤษ วงแบล็ก ซับบาธ ออกวางขายช่วง ธันวาคม 1973 อัลบั้มนี้มีการเพิ่มเคื่องสังเคราะห์เสียง และคีย์บอร์ดในการบันทึกเพลงด้วย

**รายชื่อเพลง**
เพลงทั้งหมดแต่งโดย Tony Iommi, Ozzy Osbourne, Geezer Butler และ Bill Ward.

**สมาชิก**
Ozzy Osbourne – ร้อง
*Tony Iommi – กีตาร์, เปียโน, เครื่องสังเคราะห์เสียง, ออร์แกน, ฟลุต
*Geezer Butler – เบส
*Bill Ward – กลอง
*Rick Wakeman – คีย์บอร์ด และ เปียโนเพลง "Sabbra Cadabra"
หมวดหมู่:อัลบั้มเพลงของแบล็กแซ็บบาธ
หมวดหมู่:อัลบั้มเพลงในปี พ.ศ. 2516
เจอร์เมน จีนาส

เจอร์เมน แอนโทนี จีนาส (Jermaine Anthony Jenas) เกิดเมื่อวันที่ 18 กุมภาพันธ์ ค.ศ. 1983 เกิดที่เมือง นอตทิงแฮม ที่ เป็นนักฟุตบอลสัญชาติ อังกฤษ จีนาสเคยเล่นเป็นนักฟุตบอลของ นอตทิงแฮมฟอเรสต์ ในเมือง นอตทิงแฮม มาก่อน 
ปัจจุบันจีนาสเล่นให้กับควีนส์ปาร์ค เรนเจอร์ส ช่วงที่เล่นให้สโมสรฟุตบอลทอตนัมฮอตสเปอร์ ในปี 2005-2010 เขาโดงดังมากเพราะ เขาเกือบได้ลงเป็นตัวจริงทุกนัดเมื่อตอนอยู่กับสเปอร์ และได้ถูก สโมสรฟุตบอลแอสตันวิลลา ยืมตัวไปเล่นในปี 2011 โดยจีนาสเล่นในตำแหน่ง กองกลาง
ปลายฤดูกาล 2013-2014 จีนาสได้รับบาดเจ็บอย่างหนักถึงขนาดเอ็นหัวเข่าขาด ต้องหยุดเล่นฟุตบอลไม่ต่ำกว่า 9 เดือน

**อ้างอิง**

**แหล่งข้อมูลอื่น**
Jermaine Jenas
*name=Jermaine Jenas- TheFA.com profile
*" Big Interview" from The Guardian- Premier League profile date=2012-10-01 
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในฟุตบอลโลก 2006
หมวดหมู่:บุคคลจากนอตทิงแฮม
วงศ์กบลูกศรพิษ

กบลูกศรพิษ (Poison dart frogs, Dart-poison frogs, Poison frogs, Poison arrow frogs) เป็นวงศ์ของสัตว์สะเทินน้ำสะเทินบกขนาดเล็กวงศ์หนึ่ง ในอันดับกบ (Anura) ใช้ชื่อวิทยาศาสตร์ว่า Dendrobatidae 

**ลักษณะ**
มีลักษณะโดยรวม คือ ด้านบนตรงส่วนปลายของนิ้วมีปุ่นหรือสันเจริญขึ้นมา 1 คู่ มีกระดูกสันหลังหน้ากระดูกก้นกบ 6-8 ปล้อง กระดูกสันหลังมีเซนทรัมเป็นแบบอย่างของโพรซีลัส กระดูกหัวไหล่เป็นแบบอย่างของเฟอร์มิสเทอร์นัล กระดูกแอสทรากาลัสและกระดูกแคลลาเนียมเชื่อมรวมกันเฉพาะส่วนต้นและส่วนปลาย ไม่มีชิ้นกระดูกแทรกระหว่างกระดูกนิ้ว 2 ชิ้นสุดท้าย กระดูกนิ้วชิ้นสุดท้ายเป็นรูปตัว T ลูกอ๊อดมีช่องปากมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ทางด้านข้างลำตัวและทางซ้ายของลำตัว 
กบในวงศ์นี้ เป็นกบที่มีขนาดเล็ก มีความยาวลำตัวประมาณ 1-6 เซนติเมตร เท่านั้น อาศัยบนพื้นดินหรือบนต้นไม้หรือใบไม้ของป่าฝนในทวีปอเมริกาใต้และอเมริกากลาง ส่วนใหญ่หากินในเวลากลางวัน ซึ่งกบในวงศ์นี้มีลักษณะเด่นที่เห็นได้ชัดเจนมาก มีสีสันและลวดลายสดใสสวยงามและจัดจ้านมาก ซึ่งมีต่อมพิษที่จะผลิตพิษร้ายแรงมาก เนื่องจากเป็นสารเคมีประเภทอัคคาลอยด์ ที่จะออกฤทธิ์ระหว่างจุดประสานเซลล์ประสาทและระหว่างประสาทกับกล้ามเนื้อ อัลลาลอยด์ของกบวงศ์นี้จะเป็นประเภทละลายในสารละลายอินทรีย์ พิษของกบวงศ์นี้ สามารถทำให้มนุษย์หรือสัตว์ขนาดใหญ่ตายได้เลย เพียงแค่ไปแตะต้องสัมผัสถูก ซึ่งชาวพื้นเมืองของอเมริกาใต้ได้ใช้ประโยชน์จากพิษนี้ อาบหัวลูกศรหรือลูกธนู สำหรับการล่าสัตว์ ซึ่งสามารถล้มหมูป่าตัวใหญ่ให้ล้มลงได้ภายในระยะเวลาไม่นาน ได้มีการจัดอันดับสัตว์ที่มีพิษร้ายแรงที่สุดในโลก ปรากฏว่า กบในวงศ์นี้ติดอยู่ในอันดับด้วย โดยพิษจากกบเพียง 1 ตัว สามารถฆ่ามนุษย์ได้ถึง 10 คนและหนูถึง 20,000 ตัว ด้วยพิษเพียง 5 ไมโครกรัม

**พิษ**
โดยชนิดที่มีพิษร้ายแรงที่สุด คือ กบลูกศรสีทอง (Phyllobates terribilis) ที่ให้พิษได้ 2 มิลลิกรัมและพิษเพียง 0.2 มิลลิกรัม เมื่อเข้าสู่กระแสเลือดเป็นปริมาณมากพอก็สามารถทำให้มนุษย์ตายได้ 
แต่อย่างไรก็ตาม ไม่ใช่ว่ากบในวงศ์นี้ทุกชนิด ทุกสกุลจะมีพิษเสมอไป บางสกุลไม่มีสีสันสดใสก็มี พฤติกรรมการผสมพันธุ์ ส่วนใหญ่ตัวผู้จะไม่กอดรัดตัวเมีย แต่ถ้ามีมีการกอดรัดจะเป็นตำแหน่งบริเวณหัว ส่วนใหญ่วางไข่บนพื้นดินหรือบนต้นไม้และเฝ้าดูแลไข่ มีเพียงบางสกุลเท่านั้นที่วางไข่ในน้ำและไม่ดูแลไข่  เมื่อลูกอ๊อดฟักจากไข่จะอยู่บนหลังของตัวผู้หรือตัวเมียระยะหนึ่งก่อนจึงค่อยลงสู่น้ำ 

**การจำแนก**
ปัจจุบันมีการจำแนกแล้วประมาณ 175 ชนิด แบ่งออกได้เป็น 3 วงศ์ย่อย 12 สกุล

**อ้างอิง**

**แหล่งข้อมูลอื่น**
หมวดหมู่:กบ
หมวดหมู่:สัตว์มีพิษ
หมวดหมู่:สัตว์ที่พบในทวีปอเมริกาใต้
หมวดหมู่:สัตว์ที่พบในอเมริกากลาง
ซังดรู รานีเอรี

ซังดรู รานีเอรี กีมาไรส์ โกร์เดย์รู (Sandro Raniere Guimarães Cordeiro) เกิดเมื่อวันที่ 15 มีนาคม ค.ศ. 1989 ที่รัฐมีนัชเจไรช์ ประเทศบราซิล ซังดรูโด่งดังมากในช่วงที่อยู่กับสโมสรฟุตบอลอิงเตร์นาซีโอนัลซึ่งเป็นสโมสรฟุตบอลที่ได้รับความนิยมเป็นอย่างมากในประเทศบราซิล โดยเขาได้เล่นในตำแหน่งกองกลาง ปัจจุบันในปี 2010 ซังดรูได้ย้ายมาอยู่กับทอตนัมฮอตสเปอร์ ในพรีเมียร์ลีกของอังกฤษ

**อ้างอิง**

**แหล่งข้อมูลอื่น**
 ESPN Soccernet Profilefix-attempted=yes - Premier League Profile date=2012-10-04 
*35362-  Internacional.com.br date=2009-11-21 
*name=Sandro
*Sandro
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:นักฟุตบอลทีมชาติบราซิล
หมวดหมู่:นักฟุตบอลชาวบราซิล
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลในโอลิมปิกฤดูร้อน 2012
หมวดหมู่:กองกลางฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:บุคคลจากรัฐมีนัชเจไรช์
เออร์เนสต์ มาร์สเดน

เซอร์เออร์เนสต์ มาร์สเดน (Sir Ernest Marsden; 19 กุมภาพันธ์ ค.ศ. 1889 – 15 ธันวาคม ค.ศ. 1970) เป็นนักฟิสิกส์ชาวอังกฤษ-นิวซีแลนด์ เกิดที่อีสต์แลงคาเชอร์ เข้าศึกษาที่ Queen Elizabeth's Grammar School เมืองแบล็กเบิร์น เขาได้พบกับเออร์เนสต์ รัทเทอร์ฟอร์ด ขณะศึกษาอยู่ที่มหาวิทยาลัยแมนเชสเตอร์ เมื่อยังเป็นนักศึกษา เขาได้ทำการทดลองอันมีชื่อเสียงคือ การทดลองไกเกอร์-มาร์สเดน (Geiger-Marsden experiment) หรือการทดลองแผ่นฟอยล์ทองคำร่วมกับฮันส์ ไกเกอร์ เมื่อปี ค.ศ. 1909 ภายใต้การกำกับดูแลของรัทเทอร์ฟอร์ด ต่อมาในปี 1905 เขาได้เป็นศาสตราจารย์ด้านฟิสิกส์ที่มหาวิทยาลัยวิกตอเรียแห่งเวลลิงตัน ประเทศนิวซีแลนด์ ด้วยการแนะนำจากรัทเทอร์ฟอร์ด 
ระหว่างสงครามโลกครั้งที่หนึ่ง มาร์สเดนทำงานตำแหน่งวิศวกรหลวงให้แก่ประเทศฝรั่งเศส เมื่อสิ้นสุดสงคราม เขากลายเป็นนักวิทยาศาสตร์ระดับแนวหน้าของนิวซีแลนด์ เป็นผู้ก่อตั้งหน่วยงานวิจัยด้านวิทยาศาสตร์และอุตสาหกรรม (Department of Scientific and Industrial Research, DSIR) ในปี ค.ศ. 1926 ซึ่งมีงานวิจัยหลักในด้านเกษตรกรรม ระหว่างสงครามโลกครั้งที่สอง เขาทำงานวิจัยเกี่ยวกับเรดาร์ ต่อมาในปี 1947 ได้เป็นเจ้าหน้าที่ความร่วมมือทางวิทยาศาสตร์ในลอนดอน เขาเสียชีวิตเมื่อปี 1970 ที่บ้านของเขาในโลเวอร์ฮัท ใกล้ชายฝั่งเมืองเวลลิงตัน
ผลงานอันโดดเด่นของมาร์สเดนทำให้เขาได้เข้าร่วมเป็นสมาชิกราชสมาคมแห่งลอนดอนในปี ค.ศ. 1946  เป็นประธานราชสมาคมแห่งนิวซีแลนด์เมื่อปี ค.ศ. 1947  ได้ตำแหน่ง Rutherford Memorial Lecture ในปี ค.ศ. 1948 และได้รับยศอัศวินในปี ค.ศ. 1958  มีการก่อตั้ง "กองทุนมาร์สเดน" (Marsden Fund) สำหรับงานวิจัยพื้นฐานในนิวซีแลนด์ เมื่อปี ค.ศ. 1994

**อ้างอิง**

**แหล่งข้อมูลอื่น**
 University of Canterbury (NZ) date=5 August 2009  biography of Marsden
*9 April 2011- Biography in 1966 Encyclopaedia of New Zealand- Address in Transactions of the Royal Society of New Zealand- The Marsden Fund- url-status=dead 
หมวดหมู่:นักฟิสิกส์ชาวอังกฤษ
หมวดหมู่:นักฟิสิกส์ชาวนิวซีแลนด์
หมวดหมู่:ภาคีสมาชิกราชสมาคมแห่งลอนดอน
หมวดหมู่:เซอร์
หมวดหมู่:บุคคลจากแมนเชสเตอร์
หมวดหมู่:ศิษย์เก่าจากมหาวิทยาลัยแมนเชสเตอร์
1970
เฟรเดอริก ซอดดี

เฟรเดอริค ซอดดี (Frederick Soddy; 2 กันยายน ค.ศ. 1877 – 22 กันยายน ค.ศ. 1956) เป็นนักเคมีชาวอังกฤษ และนักเศรษฐศาสตร์การเงินที่ทำงานร่วมกับเออร์เนสต์ รัทเทอร์ฟอร์ด ในการอธิบายว่า การสลายตัวของสารกัมมันตรังสีนั้นเป็นผลมาจากการแปรนิวเคลียสของธาตุ ซึ่งปัจจุบันเรารู้จักกันในฐานะปฏิกิริยานิวเคลียร์ เขายังพิสูจน์ถึงการมีอยู่ของไอโซโทปของธาตุกัมมันตรังสีจำนวนหนึ่ง ซอดดีได้รับรางวัลโนเบลสาขาเคมีในปี ค.ศ. 1921  แอ่งบนดวงจันทร์แห่งหนึ่งบนด้านไกลของดวงจันทร์ ตั้งชื่อว่าแอ่งซอดดี เพื่อเป็นเกียรติแก่เขา

**อ้างอิง**
 url=https://archive.org/details/sim_annals-of-science_1992-07_49_4/page/n54- jstor=236207- doi=10.1215/00182702-12-4-469- url=- jstor=690079, pp. 163–194- isbn=0198559348- year=1978
*cite book | title=Frederick Soddy (1877-1956): Early Pioneer in Radiochemistry (Chemists and Chemistry) | author=George B. Kauffman | publisher=D. Reidel Pub. Co. | place=Dordrecht; Boston; Hingham | page=272 | year=1986 | isbn=978-9027719263

**แหล่งข้อมูลอื่น**
  The Central Role of Energy in Soddy's Holistic and Critical Approach to Nuclear Science, Economics, and Social Responsibility date=2017-10-15 -  Annotated bibliography for Frederick Soddy from the Alsos Digital Library for Nuclear Issues date=2006-08-28 -  M. King Hubbert on the Nature of Growth. 1974 date=2008-10-15 -  A biography of Frederick Soddy by Arian Forrest Nevin date=2009-04-17 -  The Frederick Soddy Trust date=2018-10-21 -  Frederick Soddy Biography (The official web site of the Nobel Foundation)
หมวดหมู่:นักเคมีชาวอังกฤษ
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวอังกฤษผู้ได้รับรางวัลโนเบล
หมวดหมู่:ภาคีสมาชิกราชสมาคมแห่งลอนดอน
หมวดหมู่:ศิษย์เก่าจากมหาวิทยาลัยแอเบอริสตวิท
หมวดหมู่:ศิษย์เก่าจากมหาวิทยาลัยออกซฟอร์ด
หมวดหมู่:บุคคลจากมหาวิทยาลัยกลาสโกว์
หมวดหมู่:บุคคลจากมหาวิทยาลัยเอดินบะระ
หมวดหมู่:บุคคลจากมหาวิทยาลัยแมคกิลล์
หมวดหมู่:บุคคลจากอีสต์บอร์น
หมวดหมู่:บุคคลจากมหาวิทยาลัยแอเบอร์ดีน
คางคกโพรงเม็กซิโก

คางคกโพรงเม็กซิโก (Mexican burrowing toad, Burrowing toad; Rhinophrynus dorsalis) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura)
จัดเป็นเพียงชนิดเดียวเท่านั้นที่อยู่ในสกุล Rhinophrynus และวงศ์ Rhinophrynidae 
มีลำตัวกลมและแบนราบ ส่วนหัวหลิมและมีแผ่นหนังที่ปลายของส่วนหัว ตามีขนาดเล็ก ไม่มีแผ่นเยื่อแก้วหู สามารถอ้าปากเพื่อให้ส่วนปลายของลิ้นพลิกกลับและยืดออกมาได้อย่างสะดวกมาก สำหรับกินมดหรือปลวกเป็นอาหาร มีกระดูกสันหลังหน้ากระดูกก้นกบ 8 ปล้อง  กระดูกสันหลังมีเซนทรัลเป็นแบบอย่างของโอพิสโธซีลัส กระดูกหัวไหล่เป็นแบบอย่างของอาร์กซิเฟอรัล ไม่มีกระดูกหน้าอก กระดูกแอสทรากาลัสและกระดูกแคลคาเนียมเชื่อมรวมกันเฉพาะตัวและส่วนปลาย ไม่มีกระดูกแทรกระหว่างกระดูกนิ้ว 2 ชิ้นสุดท้าย ลูกอ๊อดมีช่องปากยาวและแคบ ไม่มีจะงอยปากและไม่มีตุ่มฟันบริเวณปาก ช่องเปิดห้องเหงือกมี 2 ช่องอยู่ทางด้านข้างของลำตัว กินอาหารด้วยการกรองเข้าปาก
มีความยาวประมาณ 7.5–8.5 เซนติเมตร อาศัยโดยการขุดโพรงอยู่ในดิน โดยกินแมลงและแมงที่อยู่บนดินเป็นอาหาร ผสมพันธุ์ในแหล่งน้ำขังชั่วคราว โดยจะเป็นการผสมพันธุ์แบบหมู่เป็นกลุ่มก้อนจำนวนมาก โดยตัวผู้ส่งเสียงร้องเรียกตัวเมียขณะลอยตัวอยู่ในน้ำและกอดรัดตัวเมียบริเวณเอว ตัวเมียวางไข่เป็นจำนวนหลายพันฟอง ไข่ไม่ลอยเป็นแพที่ผิวน้ำแต่จะจมลงก้นบ่อ ลูกอ๊อดจะอยู่รวมกันเป็นกลุ่มตั้งแต่ 5-หลายร้อยตัว
พบกระจายพันธุ์ตั้งแต่ใต้สุดของรัฐเท็กซัสในสหรัฐอเมริกา จนถึงคอสตาริกา

**อ้างอิง**

**แหล่งข้อมูลอื่น**
หมวดหมู่:กบ
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศเม็กซิโก
หมวดหมู่:สัตว์ที่พบในอเมริกากลาง
มาร์กาเร็ต ท็อดด์

ดร.มาร์กาเร็ต ท็อดด์
มาร์กาเร็ต ท็อดด์ (Margaret Todd; ค.ศ. 1859 - ค.ศ. 1918) เป็นนักเขียนและแพทย์ชาวสก๊อต ซึ่งเสนอคำว่า ไอโซโทป ให้แก่เฟรเดอริก ซอดดี นักเคมี เมื่อปี ค.ศ. 1913
มาร์กาเร็ต ท็อดด์ เป็นครูโรงเรียนในกลาสโกว์ ต่อมาในปี ค.ศ. 1886 ท็อดด์ได้เป็นหนึ่งในนักศึกษากลุ่มแรกๆ ของโรงเรียนแพทย์สตรีเอดินเบอร์ก หลังจากได้ทราบข่าวว่าวิทยาลัยแพทย์และศัลยกรรมหลวงแห่งสก๊อตแลนด์เปิดให้ผู้หญิงสอบเข้าได้ ปี ค.ศ. 1894 ท็อดด์สำเร็จแพทย์ศาสตร์บัณฑิตจากบรัสเซลส์ และได้รับแต่งตั้งเป็นผู้ช่วยแพทย์ที่โรงพยาบาลเอดินเบอร์กเพื่อสตรีและเด็ก แต่เกษียณหลังจากทำงานไปได้ 5 ปี
ปี ค.ศ. 1913 ญาติห่างๆ ของเธอ คือ เฟรเดอริก ซอดดี ซึ่งเวลานั้นเป็นอาจารย์อยู่ที่มหาวิทยาลัยกลาสโกว์ ได้อธิบายผลงานวิจัยเกี่ยวกับสารกัมมันตรังสีให้เธอฟัง ซึ่งต่อมาผลงานของเขาชิ้นนี้ได้รับรางวัลโนเบลสาขาเคมีในปี ค.ศ. 1921 เขาแสดงให้เธอดูว่า ธาตุกัมมันตรังสีบางตัวจะมีมวลอะตอมมากกว่า 1 ค่า แม้ว่าจะมีคุณสมบัติทางเคมีเหมือนกันทุกประการก็ตาม ดังนั้นอะตอมที่มีมวลไม่เท่ากันนั้นก็จะอยู่ใน "ช่องเดียวกัน" ในตารางธาตุ ท็อดด์เสนอว่าอะตอมพวกนั้นน่าจะเรียกชื่อว่า "ไอโซโทป" ซึ่งเป็นคำภาษากรีกมีความหมายว่า "อยู่ที่เดียวกัน" ซอดดียอมรับและนำคำนี้ไปใช้ ซึ่งต่อมากลายเป็นคำศัพท์มาตรฐานในทางวิทยาศาสตร์
ท็อดด์เสียชีวิตเมื่ออายุเพียง 58 ปี แหล่งข้อมูลบางแห่งอ้างว่าเธอฆ่าตัวตาย แต่จากคำอุทิศของเธอในหนังสือพิมพ์ไทมส์ กล่าวเพียงว่าเธอเสียชีวิตที่สถานพยาบาลแห่งหนึ่งในลอนดอน

**งานเขียนบางชิ้นที่โดดเด่น**
  (1894)- Fellow Travellers (1896)- Kirsty O’ The Mill Toun (1896)-  (1899)- The Way of Escape (1902)- Growth (1906)-  The Life of Sophia Jex-Blake (1918)

**อ้างอิง**
 issue=9- url=http://books.google.com/?id=0eQRAAAAYAAJ&pg=PA939&dq=graham+travers+book+news#PPA939,M1 - brief biographical information for Margaret Todd

**แหล่งข้อมูลอื่น**
  Classic Chemistry -- Elements and Atoms: Chapter 20 -- Isotopes: Soddy
หมวดหมู่:บุคคลที่เกิดในคริสต์ทศวรรษ 1850
หมวดหมู่:แพทย์ชาวสกอตแลนด์
หมวดหมู่:นักเขียนชาวสกอตแลนด์
หมวดหมู่:นักเขียนนวนิยายที่มีความหลากหลายทางเพศ
หมวดหมู่:บุคคลจากพื้นที่สภาไฟฟ์
หมวดหมู่:ชาวสกอตแลนด์ที่มีความหลากหลายทางเพศ
1918
อูรัป

ไฟล์:Nasi Kuning Ibu Sulastri.jpg|thumb|right|200px|อูรัป (ล่างขวา) ซึ่งกินกับนาซีกูนิง
อูรัป (urap) หรือ อูรัป-อูรัป (urap-urap) หรือยำมะพร้าว เป็นยำผักสุกตามฤดูกาลและใส่มะพร้าวแห้ง  เป็นอาหารอินโดนีเซียที่พบได้ทั่วไป โดยเฉพาะในอาหารชวา สามารถกินเดี่ยว ๆ ในรูปของอาหารมังสวิรัติได้ หรือเป็นเครื่องเคียงของอาหารจานเนื้อ เช่นในอาหารชวาใช้กินกับตุมเปิง (ข้าวพูนสูงเป็นรูปกรวย) หรือนาซีกูนิง (ข้าวหุงกับกะทิ ใส่ขมิ้น)

**ส่วนผสม**
ผักที่นิยมใช้ในการทำอูรัปได้แก่ ผักโขมลวก ผักบุ้งลวก ใบอ่อนมันสำปะหลังลวก ใบมะละกอลวก ถั่วฝักยาว และกะหล่ำปลี ใส่มะพร้าวแห้ง เครื่องปรุงอื่น ๆ มีหัวหอม กระเทียม พริกแดง พริกไทย น้ำมะขามเปียก เกลือ น้ำตาลปี๊บ

**อ้างอิง**

**แหล่งข้อมูลอื่น**
  Urap recipe from Asian food recipe-  Urap recipe from petit chef-  Urap recipe from Original Indonesian recipe-  Resep Urap Urap - Indonesian spicy salad in Youtube
หมวดหมู่:อาหารอินโดนีเซีย
หมวดหมู่:อาหารประเภทยำ
หมวดหมู่:อาหารจากมะพร้าว
หมวดหมู่:อาหารชวา
กองทัพอากาศกัมพูชา

กองทัพอากาศกัมพูชา (อังกฤษ: Royal Cambodian Air Force) หรือ กองทัพอากาศเขมรภูมินท์ (កងទ័ពឤកាសខេមរភូមិន្ទ กงทัพอากาสเขมรภูมินฺท) เป็นส่วนหนึ่งของกองทัพกัมพูชาที่ดูแลปฏิบัติการทางทหารที่ใช้อากาศยานในกัมพูชา กองทัพอากาศของกัมพูชาบัญชาการโดย พลอากาศโท เซือง สมนาง ขึ้นกับกระทรวงการป้องกันประเทศ ศูนย์กลางตั้งอยู่ที่ท่าอากาศยานนานาชาติพนมเปญหรือโปเชนตง

**อากาศยาน**

**อ้างอิง**
อ
กัมพูชา
22 คะไลอะพี

22 คะไลอะพี (22 Kalliope, iː ə-pee; Καλλιόπη) เป็นดาวเคราะห์น้อยชนิด M ที่อยู่ในแถบดาวเคราะห์น้อย ค้นพบโดย J.R. Hind เมื่อ 16 พฤศจิกายน ค.ศ. 1852 ตั้งชือตาม Calliope เทพธิดาในปกรณัมกรีก มีดวงจันทร์ขนาดเล็กชื่อ Linus
หมวดหมู่:ดาวเคราะห์น้อยในแถบดาวเคราะห์น้อยหลัก
หมวดหมู่:วัตถุทางดาราศาสตร์ที่ค้นพบในปี พ.ศ. 2395
แสมดำ

แสมดำ (Avicennia officinalis ) เป็นพืชในป่าชายเลน พบได้ทั้งหาดทรายปนเลนและหาดเลน เป็นแนวป่าที่ช่วยดักตะกอนดินสำคัญในระบบนิเวศป่าชายเลน รากเป็นร่างแห มีรากหายใจเป็นแท่งโผล่ขึ้นดิน เปลือกต้นเรียบ สีเขียวเข้มถึงเทาเข้ม ใบแตกตรงข้ามเป็นคู่ ใต้ใบไม่ซีดแบบแสมขาว ใบหนาอวบน้ำป้องกันการสูญเสียน้ำ มีต่อมเกลือที่ใบช่วยขับเกลือออก ดอกสีขาว-เหลือง 4 กลีบ เป็นช่อคล้ายดอกแสมขาว แต่ดอกใหญ่กว่า ผลเป็นรูปกระเปาะคล้ายแสมขาว แต่สั้นกว่า ผลเป็นรูปหยดน้ำ ปลายผลงอ มีขนสีน้ำตาลอ่อนคลุมทั้งผล ผลลอยน้ำได้

**การใช้ประโยชน์**
มีสารแทนนินในเปลือกใช้ฟอกหนัง ผลใช้ทำขนมลูกแสมซึ่งเป็นขนมพื้นบ้านของอำเภอบ้านแหลม จังหวัดเพชรบุรีได้ โดยนำลูกแสมมาแกะไส้กลางซึ่งเป็นเอ็มบริโอออกไปก่อน นำไปต้มไล่ความขมออกหลายน้ำจนจืด นำลูกแสมต้มนี้ไปคลุกเกลือรับประทาน  หรือนำไปผสมกับแป้งมันสำปะหลัง แป้งข้าวเจ้า หัวกะทิ น้ำตาลปี๊บ แล้วนำไปนึ่ง ลูกแสมที่นิยมนำมาทำขนมจะเป็นผลอ่อน เปลือกสีเขียวอ่อน ถ้าผลแก่จะใช้ทำขนมไม่ได้


**อ้างอิง**

**อนุกรมวิธาน**

**แหล่งข้อมูลอื่น**
หมวดหมู่:พืชที่รับประทานได้
หมวดหมู่:วงศ์เหงือกปลาหมอ
หมวดหมู่:ไม้ป่าชายเลน
อึ่งอ่างบ้าน

อึ่งอ่างบ้าน หรือ อึ่งยาง (Kaloula pulchra) หรือที่นิยมเรียกกันโดยทั่วไปว่า อึ่งอ่าง  เป็นสัตว์ครึ่งบกครึ่งน้ำชนิดหนึ่ง ในวงศ์อึ่งอ่าง (Microhylidae)
มีลำตัวอ้วนกลม ไม่มีคอ หัวกว้าง และปลายปากแหลมไม่มาก ขาและแขนค่อนข้างสั้น มีความยาวไล่เลี่ยกัน นิ้วมือและนิ้วเท้า
ตอนปลายแผ่แบน และตัดตรงทางด้านหน้า ผิวหนังเรียบลื่น มีปุ่มเล็ก ๆ กระจายอยู่ทั่วหลังและมากในขาคู่หลัง ใต้ฝ่าเท้ามีแผ่นแข็งยาวสองแผ่นใช้ในการขุดดิน ลำตัวด้านหลังสีออกน้ำตาลคล้ำ หรือน้ำตาลแกมแดง มีลายแถบกว้างสีน้ำตาลอ่อนพาด ตั้งแต่เหนือลูกตาจนถึงโคนขาทั้งสองข้าง ตรงปลายบนสุดแต่ละแถบยังเชื่อมต่อกันระหว่างลูก ตาทั้งสองข้าง ปลายล่างสุดในบางตัวลายแถบจะแตกออกเป็นปื้น ๆ แต่ยังอยู่ในแนวเดิม ใต้ ท้องสีออกคล้ำ โดยเฉพาะใต้คางมีสีเกือบดำ บริเวณอื่น ๆ เป็นลายตาข่ายสีออกม่วงคล้ำ ๆ เห็นไม่ชัดเจนนัก ยกเว้นในบางตัวที่มีขนาดใหญ่มาก
มีขนาดความยาวจัดจากปลายปากจนถึงก้นประมาณ 58–70 มิลลิเมตร มีอายุยืนเต็มที่ประมาณ 10 ปี
มีการแพร่กระจายพันธุ์ค่อนข้างกว้างขวาง ตั้งแต่อินเดีย, ศรีลังกา, จีนตอนใต้, พม่า, เวียดนาม, ลาว, กัมพูชา, ไทย จนถึงคาบสมุทรมลายู
ใช้ชีวิตส่วนใหญ่ด้วยการขุดดินลึกลงไปซ่อนตัวอยู่ เลือกดินที่ชื้นและร่วนซุย เมื่อฝนตกจึงจะออกมาหากินเมื่อมีฝนตกหนักติดต่อกันหลายวัน มักพบในช่วงฤดูฝนตั้งแต่เดือนพฤษภาคมจนถึงเดือนกรกฎาคม เมื่อถูกรบกวนจะพองตัวออกจนกลมป่องคล้ายลูกบอล  เสียงร้องจะเรียงเสียงว่า "อึ่ง ๆ" อันเป็นที่มาของชื่อเรียก
ในช่วงชุกชุมมักถูกจับกินเป็นอาหารสำหรับบางพื้นที่ โดยเฉพาะกินในตัวที่มีไข่อยู่เต็มท้อง ก็จะมีราคาขายที่สูงด้วย

**อ้างอิง**

**แหล่งข้อมูลอื่น**
หมวดหมู่:อึ่งอ่าง